armvectores/hy_wikipedia_2023 huggingface dataset:
Կատալեպսիա

Կատալեպսիա (հուն․՝ κατάληψιζ - կարկամում, բռնում), «մոմի ճկունության» երևույթ, որը նկատվում է կատատոնիայի կամ հիպնոտիկ քնի ժամանակ։ Բնորոշվում է մկանային տոնուսի բարձրացմամբ և հետագա փայտացմամբ. մկանների ուժեղ կծկումների շնորհիվ հիվանդի վերջույթները, ամբողջ մարմինը ընդունում են, կամ դրանց կարելի է տալ ցանկացած դիրք, որը կարող է պահպանվել ժամերով։
Կատարաժայռ

Կատարաժայռ, լեռնագագաթ Հայաստանի Գեղարքունիքի մարզում, Արևելյան Սևաևի լեռների կաաարային մասում, Կութ գյուղից 5,5 կմ արևելք։ Բարձրություն 3008 մ


== Ծանոթագրություններ ==
Ծարի մելիքություն

Ծարի մելիքություն, հայ ավատական իշխանություն Արցախի Ծար գավառում, 15-17-րդ դարերում։


== Պատմական ակնարկ ==
15-րդ դարի կեսին Դոփյան Հասանի զավակներ Շահանշեի, Զահանշեի և Աղբուղայի սերունդների հատվածական հակումների պատճառով Վերին Խաչենի իշխանությունը բաժանվել է երեք ճյուղի։ Ջահանշեի սերունդները տեր են դարձել Ծար գավառին՝ իշխանանիստ դարձնելով Ծար ավանը, հոգևոր կենտրոն՝ Դադիվանքը։ Ծարի մելիքությունը համեմատաբար բարվոք վիճակում էր 16-րդ դարի վերջին և 17-րդ դարի առաջին կեսին։ 1603 թվականին Իրանի շահ Աբբաս I վավերացրել է Ծարի մելիքության իշխանությունը՝ հաստատելով Միրզաջանի որդի Սելիքբեկի (Մելքոն) մելիքական իրավունքը։
Ծարի մելիքությունը հաճախ է դաշնակցել տոհմակից և հարևան Սոդքի տերերի և Խամսայի մելիքությունների հետ՝ ընդդեմ թուրք-պարսկական հարձակումների և կովկասյան լեռնականների ասպատակությունների։ 18-րդ դարի վերջին Ծարի մելիքությունը լուծվել է Սոդքի և Ջրաբերդի մելիքությունների մեջ։
Զելյոնայա Գորկա (այլ կիրառումներ)

Զելյոնայա Գորկա, կարող է վերաբերել՝

Զելյոնայա Գորկա - ավան Ռուսաստանի Ռոստովի մարզի Սեմիկարակորսկի շրջանում
Զելյոնայա Գորկա - գյուղ Ռուսաստանի Կրասնոյարսկի երկրամասի Նազարովսկի շրջանի կազմում
Լաբիաու դղյակ

Լաբիաու դղյակ, Պոլեսկում գտնվող Տևտոնական միաբանության դղյակ։ ՌՍՖՍՀ Նախարարների խորհրդի 1960 թվականի օգոստոսի 30-ի որոշմամբ Լաբիաու դղյակը համարվում է պետության կողմից պահպանվող տարածք և ընդգրկված է Կալինինգրադի մարզի դաշնային նշանակության մշակութային ժառանգության օբյեկտների ցանկում։ Ներկայումս դղյակը  օգտագործվում է որպես թանգարան, այնտեղ է տեղակայված նաև տիկնիկային թատրոնը։ Ռուս Ուղղափառ եկեղեցու սեփականությունն է։ 


== Պատմություն ==
1277-1280 թվականներին Տևտոնների պրուսական փայտյա և հողաշեն ամրոցի տարածքում կառուցվում է քարե դղյակ, որը էլբա գետի անվանմամբ 1330 թվականին կոչվում է Լաբիաու։ 1360 թվականին  կառուցվում է աղյուսե և քարե  4 շինություն, որոնք շրջապատված էին պատով և ջրափոսով։ 1454 թվականին Պրուսական Միությունը սկսում է ամրոցի գրոհը, բայց  Ալբրեխտ Շպարուկելի կողմից ղեկավարվող պաշտպանները  հետ մղեցին  բոլոր գրոհները։  
1519 թվականի  մայիսին այստեղ կայանում  է հանդիպում  Տևտոնական միաբանության մագիստր Ալբրեխտի և Վասիլի III-ի դեսպանների միջև։ Միաբանության աշխարհիկացումից հետո դղյակը անցնում է դուքս Ալբրեխտի տիրապետության ներքո։ 1526 թվականին Ալբրեխտը դղյակը նվիրում է իր հարսնացուին` Դորոտե Դատսկուն։ Դորոտեի մահից հետո դղյակի սեփականատեր է դառնում դուքս Ալբրեխտի երկրորդ կինը` Աննա Մարիա Բրաունշվեյգսկայան։ 1564 թվականին ասպետական դահլիճը նկարազարդվում է իտալացի պալատական նկարիչ Իոհան Բապտիստի կողմից։
1656 թվականի  նոյեմբերի 20-ին Լաբիաուում կայացավ Շվեդիայի թագավոր Կառլ Գուստավի և Բրանդենբուրգյան կուրֆյուրստ Ֆրիդրիխ Վիլհելմի նշանավոր հանդիպումը, որի արդյունքը դարձավ լեհական կախվածությունից ազատագրումը։
1860 թվականին դղյակը վերակառուցվեց, այնուհետև օգտագործվեց որպես բանտ։ 1917 թվականին դղյակը հրդեհվեց։ 1948 թվականից մինչև 1963 թվականը եղել է խորհրդային բանտ, այնուհետև հատկացվել է «Յանտար»  ԼԿՍ-ին։
Երբ այն գործարան էր, փոխվեց ներքին տարածքը, աստիճանները, միջանցքը։ 1968 թվականին  կարճ միացման հետևանքով հրդեհ բռնկվեց, որի հետևանքով ավերվեց  տանիքը և վերին հարկերի մի մասը։ Հետագայում գործարանը փակվեց և դղյակը տրվեց վարձակալությամբ։ Ամրոցից մնացել են միայն պատերն ու նկուղները։


== Ծանոթագրություններ ==


== Արտաքին հղումներ ==
Пруссия 39
Քելլի Պիկե

Քելլի Թամսմա Պիկե Սոուտո Մայոր (Kelly Tamsma Piquet Souto Maior, դեկտեմբերի 7, 1988(1988-12-07), Homburg, Սաարլանդ, Գերմանիայի Ֆեդերատիվ Հանրապետություն), բրազիլացի մոդել, սյունակագիր, բլոգեր և հասարակական հարաբերությունների մասնագետ։


== Կենսագրություն ==
Ծնվել է Գերմանիայի Սաարլանդ երկրամասի Հոմբուրգ քաղաքում։ Բրազիլացի ավտոմրցարշավորդ, Ֆորմուլա 1-ի աշխարհի առաջնությունների եռակի չեմպիոն Նելսոն Պիկեի և հոլանդացի մոդել Սիլվիա Թամսմայի դուստրն է։ Մանկության մեծ մասն անց է կացրել Ֆրանսիայի հարավում։ 12 տարեկանում մեկնել է Բրազիլիա, որտեղ ապրել է մինչև 15 տարին լրանալը։ Այնուհետև վերադարձել է Ֆրանսիա, որտեղից մեկ տարի անց մեկնել է Անգլիա՝ ուսանելու։ 17 տարեկանում դարձյալ հայտնվել է Բրազիլիայում՝ ավագ դպրոցի ավարտական դասարանում սովորելու համար։ Դրանից հետո հաճախել է Նյու Յորքի Մերիմաունթ Մանհեթեն քոլեջի միջազգային հարաբերությունների բաժանմունքի դասերին՝ հիմնականում մասնագիտանալով քաղաքագիտության ու տնտեսագիտության մեջ։ Քոլեջում ուսանելիս առաջին քայլերն է կատարել նորաձևության բնագավառում, հետագայում գործակցել Vogue Latinoamerica-ին, Bergdorf Goodman-ին, KCD PR գործակալությանը, միաժամանակ աշխատել որպես Marie Claire ամսագրի սյունակագիր։
Որպես մոդել՝ Պիկեն նկարահանվել է PatBO-ի և Lucas Boccalão-ի համար, մասնակցել նորաձևության մի շարք ցուցադրությունների։
2015 թվականի ապրիլին նրան է վստահվել Formula E-ի հանրային լուսաբանումն ապահովելու գործը։


== Անձնական կյանք ==

2017 թվականի հունվարից Պիկեն ռոմանտիկ հարաբերությունների մեջ է մտել Ֆորմուլա 1-ի ռուս մրցարշավորդ Դանիիլ Կվյատի հետ, ումից 2019 թվականի հուլիսին մի դուստր է ունեցել։ Այդ նույն տարվա դեկտեմբերին զույգը վերջ է տվել հարաբերվելուն։ 2021 թվականի հունվարից Քելլին անթաքույց հարաբերություններ է սկսել հոլանդացի ավտոմրցարշավորդ, Ֆորմուլա 1-ի աշխարհի առաջնության կրկնակի չեմպիոն Մաքս Ֆերստապենի հետ։


== Ծանոթագրություններ ==


== Արտաքին հղումներ ==
https://kellypiquet.com/ Քելլի Պիկե. պաշտոնական կայք
Քելլի Պիկե Ինստագրամում
Նրա երազանքների դաշտը

Նրա երազանքների դաշտը (անգլ.՝ Field of Dreams), ամերիկյան ֆենտեզի-դրամա սպորտային ֆիլմ, որի ռեժիսորը և սցենարի հեղինակը Ֆիլ Օլդեն Ռոբինսոնն է։ Ստեղծագործության էկրանավորման հեղինակը Ուիլիամ Կինսելան է։ Առաջադրվել է «Օսկարի» երեք անվանակարգերի համար։


== Սյուժե ==
Ռեյ Կինսելան Այովայի ֆերմեր է։ Մի անգամ նա դաշտում եգիպտացորեններից նա լսում է․ «Կառուցեք այն, և այն կգա»։ Ռեյը որոշում է, որ ինքը պետք է կառուցի բեյսբոլի դաշտ` եգիպտացորենի տեղում։ Բայց ձայները շարունակում են հնչել, և Ռեյը պետք է պարզի, թե ինչ են ուզում։ Շուտով դաշտում սկսում են հայտնվել մարդիկ, բայց նրանց միայն տեսնում են Ռեյը, նրա կինը և դուստրը։ Նրանք լեգենդար մահացած խաղացողներ են, որոնք այս կամ այն պատճառով թողել են բեյսբոլը և ավարտել իրենց կարիերան։
Մնացածը այս «ուրվականներին» չեն տեսնում։ Չտեսնողների թվում է նաև Ռեյի կնոջ եղբայրը՝ Մարկը, ով կարծում է թե Ռեյը խելագարվել է, քանի որ իր գյուտերի պատճառով նա մոտենում էր սնանկությանը։ Ռեյը ստիպված է երկար ճանապարհորդություն սկսել և դիմել հիշողություններին, որոնք մնացել են հեռավոր մանկությունից։ Վերջիվերջո բոլորը կարողացան տեսնել խաղացողներին կախարդական դաշտում։ Դաշտում վերջինը հայտնվում է Ռեյի հայրը՝ երիտասարդ խաղացողի պատկերով։ Նրանց երկարատև վեճը հիանալի լուծում գտավ։


== Դերերում ==
Քևին Քոսթներ՝ Ռեյ Կինսելա
Ռեյ Լիոտա՝ Ջո Ջեքսոն
Բերտ Լանկաստեր՝ Արչիբալդ Գրեհեմ (ծեր)
Էմի Մեդիգան՝ Էնի կինսելա
Ջեյմս Էռլ Ջոնս՝ Թերենս Ման
Տիմոտի Բասֆիլդ՝ Մարկ
Ֆրենկ Ուեյլի՝ Արչիբալդ Գրեհեմ (երիտասարդ)
Գաբի Հոֆման՝ Կարին Կինսելա


== Հետաքրքիր փաստեր ==
Ֆիլմի «Կառուցեք այն, և այն կգա» արտահայտությունը հաճախ մեջբերվում է ամերիկյան կինոնկարում։
Ֆիլմը հիշատակվում է «Ինչպես հանդիպեցի ձեր մայրիկին» (սեզոն 2, սերիա 4), «Մալկոլմն է ուշադրության կենտրոնում» (սեզոն 1, սերիա 10), «Հափշտակիչների քաղաք» (սեզոն 2, սերիա 11), «Ոսկորները» (9 սեզոն, 6 սերիա), «Վերջին իրական տղմարդը» (սեզոն 3, 13 սերիա) սերիալներում։


== Առաջադրումներ ==
«Օսկար» (1990)
Լավագույն ֆիլմ՝ առաջադրված։
Լավագույն սցենար՝ առաջադրված։
Լավագույն երաժշտություն (բնագիր սաունդթրեկ)՝ առաջադրված։
«Սատուրն» (1991)
Լավագույն ֆանտաստիկ ֆիլմ՝ առաջադրված
Լավագույն սցենար՝ առաջադրված։


== Ծանոթագրություններ ==


== Արտաքին հղումներ ==
Կարծիքներ և քննադատություններ Archived 2012-10-12 at the Wayback Machine.
Աստերոիդների ցանկ (38401-38500)

Աստերոիդների ցանկ (38301-38400)  • Աստերոիդների ցանկ  • Աստերոիդների ցանկ (38501-38600)
 Աստերոիդների ցանկ (38301-38400)  • Աստերոիդների ցանկ  • Աստերոիդների ցանկ (38501-38600)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Վիկտոր Կլիմա

Վիկտոր Կլիմա (գերմ.՝ Viktor Klima, հունիսի 4, 1947(1947-06-04), Շվեխաթ, Wien-Umgebung District, Ստորին Ավստրիա, Ավստրիա), ավստրիացի պետական և քաղաքական գործիչ։


== Վաղ գործունեություն ==
Երկար ժամանակ աշխատել է OMV պետական նավթային ընկերությունում։ Քաղաքական կարիերան սկսել է 1992 թվականին՝ Ֆրանց Վրանիցկու կառավարության կազմի մեջ մտնելով որպես տրանսպորտի և արդյունաբերության նախարար։ 1996 թվականին զբաղեցրել է ֆինանսների նախարարի պաշտոնը։ Ֆրանց Վրանիցկու հրաժարականից հետո 1997 թվականին գլխավորել է երկրի կառավարությունը։


== Ավստրիայի կանցլեր ==
Վիկտոր Կլիման շարունակել է «մեծ կոալիցիայի» քաղաքականությունը՝ ձևավորելով երկրի երկու խոշորագույն կուսակցությունների՝ սոցիալ-դեմոկրատական և պահպանողական Ավստրիայի Ժողովրդական կուսակցության ներկայացուցիչների կաբինետ։ Կլիմայի կաբինետում փոխկանցլեր է դարձել պահպանողականների առաջնորդ Վոլֆգանգ Շյուսելը։
Կլիմայի ղեկավարությամբ սոցիալ-դեմոկրատները շարունակում են թեքվել դեպի կենտրոն, և Կլիմայի քաղաքականությունը հիմնականում հիշեցնում Է Լեյբորիստական կուսակցությունում Թոնի Բլերի և Գերհարդ Շրյոդերի քաղաքական քայլերը։
Կլիմայի կառավարությունն ակտիվորեն սեփականաշնորհել է տնտեսության պետական հատվածը և մի շարք քայլեր ձեռնարկել «սոցիալ-կողմնորոշված» տնտեսական քաղաքականությունը ավելի լիբերալ դարձնելու ուղղությամբ։ Սոցիալ-կողմնորոշված քաղաքականությունից հրաժարվելու հետ է կապված սոցիալ-դեմոկրատների ժողովրդականության անկումը իրենց ավանդական աշխատանքային ընտրազանգվածի մոտ, որն անցել է ավստրիական Ազատության կուսակցության պոպուլիստներին Յորգ Հայդերի մոտ։
Արդյունքում սոցիալ-դեմոկրատները պարտություն կրեցին 1999 թվականի հոկտեմբերին կայացած համընդհանուր ընտրություններում։ Արդյունքում Ավստրիայի Ժողովրդական կուսակցությունը կարողացել է կոալիցիայի գործընկերոջն փոխարինել ավստրիական ազատության կուսակցությանը և ձևավորել պահպանողական կաբինետ, որը գլխավորել է Վոլֆգանգ Շյուսելը։


== Հետագա գործունեություն ==
Ընտրություններում իր կուսակցության պարտությունից հետո Կլիման թողել է կուսակցության առաջնորդի պաշտոնը և աշխատանքի է անցել մեծ բիզնեսում։ Նա կարևոր պաշտոն է զբաղեցրել «Ֆոլքսվագենի» արգենտինական բաժանմունքում։


== Ծանոթագրություններ ==


== Արտաքին հղումներ ==
Կենսագրություն (գերմ.)
Րաֆֆի (երգիչ)

Անվան այլ կիրառումների համար տե՛ս՝ Րաֆֆի (այլ կիրառումներ)Րաֆֆի Գավուքեան (անգլ.՝ Raffi, հուլիսի 8, 1948(1948-07-08), Կահիրե, Եգիպտոս), եգիպտահայ ծագման կանադական երգահան է, երգիչ, գրող և հակապատերազմական շարժման ակտիվիստ, Centre for Child Honouring կազմակերպության հիմնադիրն է։


== Կենսագրություն ==
Ծնվել է Կահիրեում՝ հայ ծնողների ընտանիքում։ 1958 թ. տեղափոխվել է Կանադա։ Հայրը և եղբայրը հայտնի լուսանկարիչներ են։
1970-ականներից ճանաչվել է որպես անգլալեզու աշխարհի ամենաժողովրդական մանկական երգիչ։


=== Սկավառակագրություն ===
Good Luck Boy (1975)
Singable Songs for the Very Young (1976)
Adult Entertainment (1977)
More Singable Songs (1977)
The Corner Grocery Store (1979)
Baby Beluga (1980)
Rise and Shine (1982)
Raffi's Christmas Album (1983)
One Light, One Sun (1985)
Everything Grows (1987)
Raffi in Concert with the Rise and Shine Band (1989)
Evergreen Everblue (1990)
Raffi on Broadway (1993)
Bananaphone (1994)
Raffi Radio (1995)
Country Goes Raffi (2001) (tribute album)
Let's Play (2002)
Quiet Time (2006) (compilation)
Resisto Dancing – Songs of Compassionate Revolution (2006)
Animal Songs (2008) (compilation)
Songs of Our World (2008) (compilation)
Communion (2009)
Love Bug (2014)
Owl Singalong (2016)


== Ծանոթագրություններ ==


== Արտաքին հղումներ ==
Պաշտոնական կայք
Child Honouring
Չեռնոբիլյան օրագրեր

«Չեռնոբիլյան օրագրեր» (անգլ.՝ Chernobyl Diaries), 2012 թվականին նկարահանված ամերիկյան սարսափ ֆիլմ։ Ֆիլմի ռեժիսորն է Բրեդ Պարկերը։ Ֆիլմը մեծապես ներշնչված է 1986 թվականին տեղի ունեցած չեռնոբիլյան աղետից։ Ֆիլմի հիմնական գործողությունները տեղի են ունենում Չեռնոբիլի գոտում։
Ֆիլմը պատմում է վեց ամերիկացի տուրիստների մասին, ովքեր վարձում են էքստրեմալ էքսկուրսավարի և այցելում Պրիպյատ լքված քաղաքը, որը ժամանակին ծառայել է որպես Չեռնոբիլի ատոմակայանի աշխատակիցների և նրանց ընտանիքների կացարան։ Տուրիստները շուտով պարզում են, որ միայնակ չեն լքված քաղաքում։


== Դերերում ==
Ջեսսի Մակքարթնի - Քրիս
Ջոնաթան Սադովսկի - Փոլ
Դևին Քելլի - Ամանդա
Օլիվիա Թեյլոր Դադլի - Նատալի
Նաթան Ֆիլիպս - Մայք
Ինգրիդ Բուլսյո Բերդալ - Զոուի
Դմիտրի Դիատչենկո - Յուրի


== Արտաքին հղումներ ==
Պաշտոնական կայք
Էջը IMDb կայքում


== Ծանոթագրություններ ==
Մանուշակ սովորական

Մանուշակ սովորական (լատ.՝ Viola arvensis), բարդածաղկավորների ընտանիքի բույս խատուտիկ ցեղից։ Ունի երկար ծաղկակոթուններով մանր ծաղիկներ, թույլ ճյուղավորվող, մինչև 40 սմ բարձրությամբ ցողուններ։ Պսակաթերը բաց մանուշակագույն են։ Պտուղը եռափեղկ տուփիկ է։ Նրանց մակերեսը թեթև կնճռոտված է, փայլուն կամ հազվադեպ փայլոտ։ 1000 սերմը կշռում է 0,5 գրամ։ Ներքին հարկի մոլախոտ է։ Տարածված է Եվրոպայում և Ասիայի չափավոր տաք գոտիներում։


== Աղբյուրներ ==
Ռ.Ս.Կարապետյան - «Հայաստանում տարածված մոլախետերի ատլաս», «Լույս» հրատարակչություն, Երևան, 1980
Բելգորոդի պետական տիկնիկային թատրոն

Բելգորոդի պետական տիկնիկային թատրոն (ռուս․՝ Белгородский государственный театр кукол), տիկնիկային թատրոն Բելգորոդ քաղաքում, ՌԴ։


== Թատրոնի պատմությունը ==
Թատրոնն իր գործունեությունն սկսել է Բելգորոդի Միխայիլ Շչեպկինի անվան պետական ակադեմիական դրամատիկական թատրոնում 1961 թվականին Ա․ Շիկովայի ղեկավարությամբ։ «Տիկնիկային խումբ» ինքնուրույն մշակութային հաստատության կարգավիճակ թատրոնն ստացել է 1965 թվականի նոյեմբերի 2-ին։ 1976 թ հունվարի 4-ին թատրոնն սկսեց հանդես գալ իր սեփական շենքում, որը կառուցվել էր ճարտարապետ Վ․ Լիմարենկոյի սեփական նախագծով։ Թատրոնը բաղկացած է 246 տեղանոց հանդիսասրահից, փորձասրահից և դիմահարդարման համար նախատեսված սենյակներից։
Թխիլնարի

Թխիլնարի (վրաց.՝ თხილნარი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2239 մարդ։


== Ծանոթագրություններ ==
Ռայմունդ IV (Տրիպոլիի կոմս)

Ռայմունդ IV (12-րդ դար - 1199), Տրիպոլիի կոմս (1187-1189), Անտիոքի դքսության արքայազն-ռեգենտ (1193–1194)։
Ամուսնացած է եղել Կիլիկյան Հայաստանի իշխան Ռուբեն Գ-ի դստեր՝ Ալիծի հետ։


== Կենսագրություն ==
Ռայմունդի ծննդյան թվականն անհայտ է։ Նա 1186 թվականին ստացել է ասպետի տիտղոս։ Լինելով Տրիպոլիի կոմս Ռայմունդ III սանիկը՝ նրա մահից հետո՝ 1187 թվականին, ժառանգել է Տրիպոլիի կոմսությունը։ Երկու տարի անց նրա հայրը՝ Բոհեմունդ III. Անտիոքացին ցանկանալով իր կողքին ունենալ իր ժառանգին՝ հետ է կանչում նրան Անտիոք և Տրիպոլիի կոմսությունը հանձնում իր կրտսեր որդուն՝ Բոհեմունդին։
1193 թվականին Բոհեմունդ III. Անտիոքացին փերբակալվում է Կիլիկյան Հայաստանի թագավոր Լևոն Բ կողմից։ Նրա բանտարկության ժամանակահատվածում (1193-1194) Ռայմունդ IV-ը դառնում է Անտիոքի դքսության ռեգենտ։ 1195 թվականին Կիլիկյան Հայաստանի և Անտիոքի դքսության միջև խաղաղության ամրապնդման համար Ռայմունդն ամուսնանում է Լևոն Բ եղբայր Ռուբեն Գ-ի դստեր՝ Ալիծի հետ։ Այս ամուսնությունից ծնվում է Ռուբեն–Ռայմոնդը։


== Գրականություն ==
Steven Runciman, Geschichte der Kreuzzüge. München 2001. ISBN 3-423-30175-9


== Արտաքին հղումներ ==
Ռայմունդ Անտիոքացի (անգլ.)
Սենտ Անդեոլ դը Ֆուրշադ

Սենտ Անդեոլ դը Ֆուրշադ (ֆր.՝ Saint-Andéol-de-Fourchades), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 54 մարդ, բնակչության խտությունը` 3.28 մարդ/կմ²։ Բնակավայրը զբաղեցնում է 16.47 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 110 կմ հարավ-արևմուտք, Պրիվա քաղաքից` 27 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 28 աշխատունակ (15-64 տարեկան) բնակիչ, որոնցից ակտիվ էին 22-ը, իսկ ոչ ակտիվները` 6։ Ակտիվության ցուցանիշը կազմում է 78,6 %։ 22 աշխատունակ մարդկանցից աշխատել է 20 անձ (14 տղամարդ և 6 կին)։ Գործազուրկ են եղել 2 անձ (1 տղամարդ և 1 կին)։ 6 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժարնակ

Ժարնակ (ֆր.՝ Jarnac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 4515 մարդ, բնակչության խտությունը` 376.56 մարդ/կմ²։ Բնակավայրը զբաղեցնում է 11.99 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 27 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2541 աշխատունակ (15-64 տարեկան) բնակիչ, որոնցից ակտիվ էին 1872-ը, իսկ ոչ ակտիվները` 669։ Ակտիվության ցուցանիշը կազմում է 73,7 %։ 1872 աշխատունակ մարդկանցից աշխատել է 1595 անձ (797 տղամարդ և 798 կին)։ Գործազուրկ են եղել 277 անձ (128 տղամարդ և 149 կին)։ 669 անաշխատունակներից 169-ը եղել են աշակերտներ կամ ուսանողներ, 282-ը` թոշակառուներ, իսկ 218-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օլադա

Օլադա, Օլդա, Օլոդա, հանքային աղբյուր Հայկական լեռնաշխարհում, Ախալքալաք քաղաքից 25 կմ հարավ-արևմուտք, Մուրագվալ գյուղից 5-6 կմ հեռավորությամբ, Խոզապին լճից հյուսիս, Կոտ գետի աջ ափին։ Սառը և աղի ջրի ավազան է։ Հիշատակում է Ե. Լալայանը «Ջավախք»–ում («Ազգագրական հանդես», գիրք Ա, 1895 թ, էջ 136)։ Կովկասի 5– , 10-վերստանոց քարտեզներում՝ Օլողա։


== Ծանոթագրություններ ==
(9605) 1992 AP3

(9605) 1992 AP3, աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 11-ին Օրլանդո Նարանխոյի կողմից Մերիդայում։
Միջին հեռավորությունը Արեգակից կազմում է 2,41378 ա. մ., առավելագույնը մոտենում է 1,9731 ա. մ. հեռավորության վրա և հեռանում 2,8545 ա. մ.։ Արեգակի շուրջ մեկ ամբողջական պտույտ է կատարում 1369,76 երկրային օրվա ընթացքում, իր ուղեծրով շարժվելով միջինում 0,262819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9605) 1992 AP3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրեիզո

Տրեիզո  (իտալ․՝ Treiso) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 802 մարդ (2008 թվականի տվյալներով)։ Բնակչության խտությունը 89 մարդ/կմ²։ Տարածքը՝ 9 կմ²։ Փոստային ինդեքս՝ 12050։ Հեռախոսային կոդ՝ 0173։
Բնակավայրի հովանավորն է համարվում սուրբ Աստվածածինը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0173 638116
Էլեկտրոնային փոստ՝ treiso@ruparpiemonte.it
Պաշտոնական կայք՝ http://www.treiso.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստեփանակերտի ռուսական եկեղեցի

Ստեփանակերտի ռուսական եկեղեցի, Ռուս Ուղղափառ եկեղեցու կառուցվող տաճար Արցախի մայրաքաղաք Ստեփանակերտում։


== Պատմություն ==
Եկեղեցին դեռ գտնվում է կառուցման շրջանում։


== Ծանոթագրություններ ==
Ումբրեր

Ումբրեր (լատ.՝ Umbri), օսկ-ումբրական լեզվախմբի հին իտալիկյան ցեղեր։ Ըստ անտիկ հեղինակների (Հերոդոտոս, Պլինիոս Ավագ, Ստրաբոն և ուրիշներ), Ումբրերը բուն իտալիկների հնագույն ցեղեր են, որոնք բնակվել են Հհուսիսային և Միջին Իտալիայի տարածքում (Ալպերի ու Տիբերիս գետի միջև)։ Ենթադրվում է, որ ումբրերը եղել են Վիլանովյան մշակույթի կրողները։ Մ․թ․ա․ 7-5-րդ դարերում ումբրերը մասամբ ենթարկվել են էտրուսկներին, իսկ մ․թ․ա․ 4-3-րդդարերում գալլերը Հյուսիսային Իտալիայից նրանց մղել են Միջին Իտալիա (այդ մարզն ստացել է Ումբրիա անվանումը)։ Մ․թ․ա․ 3-2-րդդարերում ումբրերը ենթարկվել են հռոմեացիներին և մ․թ․ 1 դարում, չկորցնելով իրենց լեզուն, լատինականացվել են։ Ումբրերի լեզվի ու մշակույթի մասին դատելու հնարավորություն են ընձեռում հավանաբար մ․թ․ա․ 4-1-րդ դարերում վերաբերող Իգուվիումյան աղյուսակները
Աստերոիդների ցանկ (326701-326800)

Աստերոիդների ցանկ (326601-326700)  • Աստերոիդների ցանկ  • Աստերոիդների ցանկ (326801-326900)
 Աստերոիդների ցանկ (326601-326700)  • Աստերոիդների ցանկ  • Աստերոիդների ցանկ (326801-326900)
Լյուբա Վելիչ

Լյուբա Վելիչ (բուլղար․՝ Люба Величкова, Լյուբա Վելիչկովա, հուլիսի 10, 1913(1913-07-10)[…], Slavyanovo, Popovo Municipality, Տարգովիշտեի մարզ, Բուլղարիա - սեպտեմբերի 1, 1996(1996-09-01) կամ սեպտեմբերի 2, 1996(1996-09-02), Վիեննա, Ավստրիա), բուլղարացի-ավստրիացի օպերային երգչուհի, սոպրանո։


== Կենսագրություն ==
Սովորել է Սոֆիայի կոնսերվատորիայում՝ Գեորգի Զլատև-Չերկինի դասարանում, այնուհետև մասնագիտական գիտելիքների կատարելագործումը շարունակել է Վիեննայում։ Սոֆիայում հանդես է եկել 1936 թվականին։ Աշխատել է Գրացում, Համբուրգում, Մյունիխում և Վիեննայի պետական օպերայում։

Իր ամենահայտնի դերերգը Սալոմե օպերայում կատարել է կոմպոզիտոր Ռիխարդ Շտրաուսի ղեկավարությամբ 1944 թվականին՝ նրա ծննդյան 80-ամյակին։ Նույն դերով հանդես է եկել 1947 թվականին Լոնդոնում, իսկ 1949 թվականի փետրվարի 4-ին՝ Մետրոպոլիտեն օպերայում։ Հանդես է եկել նաև «Տոսկա», «Աիդա», «Դոն Ժուան», «Աղջիկն արևմուտքից», «Բոհեմ» օպերաներում։ 

1949 թվականի Մետրոպոլիտեն օպերայի Սալոմե ներկայացման ձայնագրությունը հասանելի է ձայնասկավառակի տեսքով (Gebhardt Records JGCD 0013)։ Նրա ձայնը կարելի է լսել Radio Years RY102-ով Վեբերի, Վերդիի, Բեդրժիխ Սմետանայի, Անտոնին Դվորժակի, Ջակոմո Պուչչինիի, Շտրաուսի, Շուբերտի արիաների կատարումներում։
Նրա միջազգային կարիերան ընդհատեց պատերազմը, սակայն նա շարունակեց երգել մինչև 1981 թվականը։ 1950-ական թվականներին ներկայացումներով հանդես եկավ Քովենթ գարդենում։ Երբ ձայնը վատացավ, նա իր կարիերան շարունակեց կինոաշխարհում (Ամերիկա, Ավստրիա) և Ավստրիական հեռուստատեսությունում։


== Անձնական կյանք ==
Ամուսնացել և ամուսնալուծվել է երկու անգամ։ Երեխաներ չի ունեցել։ Թաղված է Վիեննայի կենտրոնական գերեզմանատանը։


== Գրականություն ==
Бончев Марин (1979)։ Славеят с име Любов (Люба Величкова)։ София: Музика։ էջ 122 


== Ծանոթագրություններ ==


== Արտաքին հղումներ ==
(անգլերեն) Լյուբա Վելիչ Classical Developments կայքում
(անգլերեն) Ֆիլմագրությունը IMDb կայքում
(անգլերեն) Ljuba Welitsch, soprano permet d'écouter quelques parties de ses enregistrements
Սև ֆիլմ (ֆիլմ)

Սև ֆիլմ (սերբ.՝ Црни филм), Ժելիմիր Ժիլնիկի 1971 թվականին նկարահանած վավերագրական ֆիլմ։ Հարավսլավական «Սև ալիք» շարժման ֆիլմերից է։
2016 թվականին ֆիլմը ցուցադրվել է Ոսկե ծիրան կինոփառատոնի «Հետահայաց ցուցադրություններ» ծրագրում։


== Սյուժե ==
Ֆիլմն անօթևան մարդկանց սոցիալական խնդիրների մասին է։ Ֆիլմի գործողությունները տեղի են ունենում 1971 թվականի հունվարի 29-ին Նովի Սադում։ Ժիլնիկը վեց անօթևան մարդկանց մի քանի օրով իր 48 մ2 տարածքով բնակարան է բերում, որտեղ ապրում է կնոջ և դստեր հետ։ Ժիլնիկը փորձում է տեսախցիկի օգնությամբ «լուծել անօթևանության խնդիրը»։ Նա խոսում է տարբեր սոցիալական ծառայությունների, սովորական քաղաքացիների, ոստիկանության հետ. բոլորն աչք են փակում այդ «խնդրի» վրա։
Ֆիլմը պատկերում է վերացական մարդասիրության թշվառությունը։ Սա անդրադարձ է անարխիստական լիբերալիզմին, կեղծ ավանգարդիզմին, սոցիալական դեմագոգիային և ձախ ֆրակցիային։ Ժիլնիկն իր ֆիլմը դիտարկում է որպես կինեմատոգրաֆիստների կողմից ուրիշների դժբախտության շահագործման օրինակ։


== Դերերում ==
Լուկա Բաուեր
Ֆրանյա Հենդրևա
Ալեքսանդր Լոպատին
Սևան Պալինկաշ
Ցվետա Վուլետիչ
Իվանա Ժիլնիկ
Միլիցա Ժիլնիկ
Միլորադ Ժիվանչև


== Նկարահանող խումբ ==
Ռեժիսոր՝ Ժելիմիր Ժիլնիկ
Սցենարի հեղինակ(ներ)՝ Ժելիմիր Ժիլնիկ
Օպերատոր՝ Կարպո Աչիմովիչ-Գոդինա
Հնչյունը` Դուշան Նինկով
Մոնտաժը` Կաչա Ստեֆանովիչ


== Ծանոթագրություններ ==
Արմենիակոն

Արմենիակոն կամ Արմենիակ (հուն․՝ Θέμα Άρμενιάκων), բանակաթեմ Բյուզանդիայի արևելքում՝ պատմական Փոքր Հայքի տարածքում։


== Ձևավորում ==
Չնայած որ Արմենիակոն թեմը հիշատակվում է դեռևս 629 թ-ի բյուզանդա-սասանյան պատերազմի ընթացքում, թեմի մասին պաշտոնական փաստաթղթերում հիշատակվում է միայն սկսած 667 թ-ից։ Արմենիակոն թեմում գտնվում էին Բյուզանդիայի բանակի արևելյան ուժերը, որոնք ջախջախվելով արաբներից նահանջել էին Փոքր Ասիա։ Բացի Փոքր Հայքից թեմը ընդգրկում էր նաև Պաֆլագոնիան, Պոնտոսն ու Կապադովկիան։ Արմենիակոն թեմի բնակչության մեծ մասը հայեր էին։


== Կառուցվածք ==
Թեմի մայրաքաղաքը Ամասիան էր, իսկ ղերկավարում էր այն ստրատեգոսը, ով տարեկան ստանում 40 ֆունտ ոսկի։ Հայտնի է, որ 9-րդ դարում Արմենիակոն բանակաթեմի ստրատեգոսը ղեկավարում էր 9000-անոց բանակ և իր հսկողության տակ ուներ 17 ամրոց։ Արմենիակոն թեմի չափսն ու հարևանությունը մուսուլմանների հետ դարձնում էին նրա ստրատեգոսին կարևոր քաղաքական դեմք, ով 8-րդ դարում մասնակցեց մի շարք հեղափոխությունների։ Թեմի հզորությունը թուլացնելու նպատակով 9-րդ դարում վերջինիս կազմից հանվեցին Խարսիանն ու Կապադովկիան, 819 թ-ին՝ Պաֆլագոնիան ու Խալդիան, իսկ 863 թ-ին՝ Կոլոնեան։ Արմենիակոնի ստրատեգոսի իշխանության տակ մնաց միայն Փոքր Հայքի և Պոնտոսի որոշ շրջաններ։


== Անկում ==
Թեմը մնաց Բյուզանդական կայսրության կազմում ընդհուպ մինչև 11-րդ դարի վերջը։ Կրելով ջախջախիչ պարտություն Մանազկերտի ճակատամարտում, Բյուզանդիան կորցրեց իշխանությունը Արմենիակոն թեմի նկատմամբ, որտեղ մի քանի ամսով իշխանության անցավ նորմանացի վարձկան Ռուսսել դե Բեյլը։ Չնայած Ալեքսիոս Ա Կոմնենոսը ջախջախեց Ռուսսելին, շուտով թեմը նվաճեցին սելջուկ-թուրքերը։ Կոմնենոսները բոլոր ջանքերը ետ բերելու կորցրածը անցան ապարդյուն։ Հայերը շարունակեցին բնակվել թեմի տարածքում մինչև Հայոց Ցեղասպանությունը։


== Տես նաև ==
Բանակաթեմ
Տեխասի խոհանոց

Տեխասի խոհանոց, խոհարարական ավանդույթներ՝ պատմականորեն հաստատված Տեխաս նահանգում։ Տեխասը ունի մեծ տարածք, որտեղ ապրել են բազմաթիվ ազգություններ, որոնք իրենց ազդեցությունն են թողել Տեխասի ճաշակի և ավանդույթների վրա։ Այսպիսով, Տեխասի խոհանոցի վրա ազդեցություն են թողել նաև գերմանական, անգլիական, մեքսիկական և իտալական ավանդույթները, ինչպես նաև հնդկական խոհանոցը։


== Տեխս-մեքս ==

Տեխս-մեքսը պատկանում է կերակուրների պատրաստման ոճին, որը համատեղում է մեքսիկական խոհանոցի ավանդույթները ամերիկյան ճաշակի և պատրաստման մեթոդների հետ։ Տեխս-մեքսի հիմնական տարբերությունը մեքսիկական խոհանոցից ամերիկացիներին հատուկ բաղադրիչների օգտագործումն է, ինչպիսիք են՝ միսը (հաճախ տավարի), հալված պանիրը, համեմունքները։ Տեխս-մեքսը մեծ ազդեցություն է ունեցել ԱՄՆ-ում շատ «մեքսիկական» ռեստորանների վրա։ Տեխս-մեքսի ավանդական ուտեստների ցանկում ներառված են նաչոսը, տակոն, ֆախիտան, կեսադիլյան, չիմիչանգը, բուրիտոն և այլն։


== Տեխասի բարբեքյու ==

Տեխասի բարբեքյուի հիմնական տարբերությունը այն է, որ օգտագործվում է մեծ մասամբ տավարի, ոչ թե խոզի միս։ Տեխասի բարբեքյուի հիմնական կերակրատեսակներից են ապխտած տավարի կրծքամիսը և տավարի ապխտած երշիկները։ Պատրաստման տեխնիկայի և բաղադրիչների վրա մեծապես ազդել են Գերմանիայից և Չեխիայից ներգաղթածները և հնդկական խոհանոցը։
Տեխասում բարբեքյուն սովորաբար մատուցվում է կտրտած սպիտակ հացով։


== Այլ ճաշատեսակներ ==

Տեխասը հայտնի է չիլի քոն քարնեի սեփական տարբերակներով, որոնք ի տարբերություն այլ տարածաշրջանների չիլիի, երբեք լոբի չեն պարունակում։ Տեխասի չիլին Ֆրիտո թխվածքի բաղադրիչն է․ եգիպտացորենի չիպսներից պատրաստված ճաշատեսակ, որը կոչվում է Պլեյնո քաղաքում հիմնադրված Frito-Lay կորպորացիայի անունով։ Տեխասի ավանդական կերակրատեսակներից է տապակված հավը (շնիցելի տեսակներից, որը Տեխաս են բերել գերմանացի ներգաղթյալները)։ Չեխական ներգաղթյալները իրենց հետ բերել են կոլաչիի (խմորում թխված մրգեր կամ տավարի երշիկեղեն) պատրաստման ավանդույթը։ Տեխասի հարավում զգացվում է քաջունական և կրեոլական խոհանոցների ազդեցությունը, իսկ արևմտյան Տեխասի ուտելիքները շատ բաներում պահպանել են կովբոյների արշավային խոհանոցի ավանդույթները։


== Ծանոթագրություններ ==


== Գրականություն ==
Walsh, Robb Legends of Texas Barbecue Cookbook: Recipes and Recollections from the Pit Bosses. — 1st. — San Francisco, CA: Chronicle Books, 2002. — ISBN 978-0-8118-2961-8
Սաիկլա

Սաիկլա (էստ․՝ Saikla), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արթիկ

Անվան այլ կիրառումների համար տե՛ս՝ Արթիկ (այլ կիրառումներ)Արթիկ, քաղաք Հայաստանի Հանրապետության Շիրակի մարզում։


== Աշխարհագրություն ==
Գտնվում է Արագած լեռան հյուսիսարևմտյան լանջին։ Մարզկենտրոն Գյումրի քաղաքից հեռու է 20 կմ դեպի հարավ-արևելք, իսկ մայրաքաղաք Երևանից՝ 105 կմ դեպի հյուսիս-արևմուտք։ 


== Պատմություն ==


=== Պատմամշակութային հուշարձաններ ===

Արթիկ քաղաքի տարածքն ու շրջակայքը հարուստ են պատմամշակութային հուշարձաններով։ 2004 թվականի դրությամբ պետության կողմից պաշպանվող հուշարձանների ցանկում ընդգրկվել է Արթիկի թվով 40 անուն հուշարձան, որոնք ստացել են հանրապետական և տեղական նշանակության կարգավիճակ։


==== Լմբատավանք ====

		
		
		


== Բնակչություն ==
Նախնիները 1829-1830 թվականներին ներգաղթել են Կարսից և Կարինից։ 
Արթիկի ազգաբնակչության փոփոխությունը.

Աղբյուրներ. Ազգ. վիճ. ծառայություն, Հայաստանի համայնքների միություն Archived 2011-08-20 at the Wayback Machine.


== Տնտեսություն ==
Հարուստ է հրաբխային ծագում ունեցող շինանյութերով (տուֆ, պեմզա, բազալտ, խարամ), այդ իսկ նպատակով քաղաքում գործում են «Արթիկտուֆ» կոմբինատը, որը հիմնադրվել է 1927 թվականին և արդյունաբերական այլ ձեռնարկություններ։ Տնտեսության կարևոր ճյուղերից է նաև գյուղատնտեսությունը։ 


== Ծանոթագրություններ ==
Օբուխովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՕբուխովոՕբուխովո (ռուս.՝ Обухово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սակմար-Նազարգուլ

Սակմար-Նազարգուլ (ռուս.՝ Сакмар-Назаргул, բաշկիրերեն՝ Һаҡмар Наҙарғол), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլևո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Василево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1087) Արաբիս

(1087) Արաբիս (անգլ.՝ Arabis), աստերոիդ աստերոիդների հիմնական գոտում։ Հայտնաբերվել է 1927 թվականի սեպտեմբերի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,014345 ա. մ., առավելագույնը մոտենում է 2,7257 ա. մ. հեռավորության վրա և հեռանում 3,303 ա. մ.։ Արեգակի շուրջ մեկ ամբողջական պտույտ է կատարում 1911,56 երկրային օրվա ընթացքում, իր ուղեծրով շարժվելով միջինում 0,188328 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,06° անկյուն։
Արաբիս աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1087) Արաբիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պավել Կուզնեցով

Պավել Կուզնեցով (ռուս.՝ Па́вел Мара́тович Кузнецо́в, օգոստոսի 10, 1958(1958-08-10), Մոսկվա, ԽՍՀՄ), ռուս դիվանագետ։ Արտակարգ և լիազոր դեսպան։


== Կենսագրություն ==
1980 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1980 թվականից զբաղվում է դիվանագիտական գործունեությամբ։

1980 թվականից մինչև 1985 թվականը Ֆինլանդիայում եղել է ԽՍՀՄ դեսպանատան աշխատակից։
1991 թվականից մինչև 1996 թվականը Ֆինլանդիայում եղել է Ռուսաստանի Դաշնության դեսպանատան աշխատակից։
1997-1999 թվականներին եղել է Ռուսաստանի Դաշնության արտաքին գործերի նախարարության երկրորդ եվրոպական դեպարտամենտի փոխտնօրեն։
1999-ից մինչև 2004 թվականն Էստոնիայում եղել է Ռուսաստանի Դաշնության դեսպանատան խորհրդական-դեսպանորդ։
2004-2006 թվականներին աշխատել է Ռուսաստանի Դաշնության արտաքին գործերի նախարարության արտաքին քաղաքականության պլանավորման դեպարտամենտի տնօրենի տեղակալ, իսկ 2006 թվականի հուլիսից մինչև 2010 թվականը՝ Ռուսաստանի Դաշնության արտաքին գործերի նախարարության երկրորդ եվրոպական դեպարտամենտի տնօրեն։
2010 թվականի ապրիլի 20-ից մինչև 2014 թվականի սեպտեմբերի 10-ը Սլովակիայում եղել է Ռուսաստանի Դաշնության արտակարգ և լիազոր դեսպան։
2014 թվականից մինչև 2017 թվականը եղել է Ռուսաստանի Դաշնության արտաքին գործերի նախարարության գլխավոր քարտուղարության տնօրեն։
2017 թվականի օգոստոսի 14-ից զբաղեցնում է Ֆինլանդիայում Ռուսաստանի Դաշնության արտակարգ և լիազոր դեսպանի պաշտոնը։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2003 թվականի ապրիլի 24)
1-ին դասի արտակարգ և լիազոր դեսպանորդ (2007 թվականի նոյեմբերի 28)
Արտակարգ և լիազոր դեսպան (2013 թվականի ապրիլի 23)


== Ծանոթագրություններ ==


== Արտաքին հղումներ ==
Կենսագրությունը Սլովակիայում Ռուսաստանի դեսպանատան կայքում
Ռուսաստանի ԱԳՆ
Նովոսելցևո (գյուղ, Ջանկոյի շրջան)

Նովոսելցևո (ուկրաիներեն՝ Новосільцеве, Ղրիմի թաթարերեն՝ Tege Aqşeyh), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ակ-Շեիխ։
2010 թվականի տվյալներով Նովոսելցևո գյուղում բնակվում էր 578 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խնդիր (շարադասություն)

Խնդիրներ, նախադասության բայական անդամի լրացումներ, որոնք ցույց են տալիս գործողությանը առնչվող, նրա կատարմանը մասնակցող առարկաներ։
Ըստ իրենց արտահայտած իմաստի խնդիրները ժամանակակից հայերենում խմբավորվում են հետևյալ տեսակների մեջ՝ 

ուղիղ
Անուղղակի խնդիր
հանգման
մատուցման
անջատման
վերաբերության
բաղկացության
ներգործող
միջոցի
սահմանափակման
բացառման
միասնությանԽնդիրները դրվում են կամ բայի սեռի պահանջով (ուղիղ և ներգործող խնդիրներ), կամ բայիմաստի պահանջով (հանգման, մատուցման, անջատման, վերաբերության, բաղկացության, միջոցի, սահմանափակման և բացառման խնդիրներ)։
Ուղիղ խնդիրը դրվում է ներգործական սեռի բայերի պահանջով, իսկ ներգործող խնդիրը՝ կրավորականների, սակայն հիշյալ բայերը ըստ բայիմաստի կարող են ստանալ նաև այլ խնդիրներ (լուրը հաղորդել ընկերոջը, մատիտը սրել դանակով)։ Բայիմաստով պայմանավորված խնդիրները կարող են ստանալ նախ անվանական ստորոգյալները։ Խնդիրների կապը բայի հետ քերականորեն իրացվում է գոյականների կամ իբրև այդպիսին վերցված այլ խոսքի մասերի թեք հոլովների և կապական արտահայտությունների միջոցով։
Այն խնդիրը, որն իր բովանդակությամբ չի առնչվում ենթակայի հետ՝ Բաղդասար Դպիրն  անվանել է այլական խնդիր ։


== Ծանոթագրություններ ==
Ֆելիքս Տիմմերմանս

Ֆելիքս Տիմմերմանս (անգլ.՝ Felix Timmermans, հուլիսի 5, 1886(1886-07-05)[…], Լիր, Մեխելեն, Անտվերպեն, Բելգիա - հունվարի 24, 1947(1947-01-24)[…], Լիր, Մեխելեն, Անտվերպեն, Բելգիա), բելգիացի գրող և նկարիչ։


== Կենսագրություն ==
Գրել է ֆլամանդերեն։ 1825 թվականից եղել է ֆլամանդական թագավորական ակադեմիայի թղթակից անդամ։ 


== Ստեղծագործական գործունեություն ==
«Մահվան աղջամուղջ» (1910) նովելների ժողովածուում դրսևորված են հոռետեսական տրամադրություններ, սակայն «Պալիտեր» (1916) վեպը ներթափանցված է լավատեսությամբ։ 
Գրել է «Սքանչելի ժամեր տիրուհի Սիմֆորոզայի կյանքում» (1918), «Ես տեսա, թե ինչպես եկավ Ցեցիլիան» (1938) վիպակները, «Գեղջկական սաղմոս» (1935) վեպը, «Աննա Մարիա» (1921), «Սուրբ Ֆրանցիսկուսի տավիղը» (1932), «Հեռնատների ընտանիքը» (1941) պատմավեպերը և նկարիչների կյանքից վերցված «Պիտեր Բրեյգել» (1928) և «Ադրիան Բրաուեր» (1948) վեպերը։
Տիմմերմանսի գեղանկարչական և գծանկարչական աշխատանքներից առավել հայտնի են սեփական գրքերի նկարազարդումները, որ կատարված են Բրեյգել Ավագի և հին նիդերլանդացի այլ վարպետների ազդեցությամբ։


== Ծանոթագրություններ ==
Նեչաևկա (գյուղ, Սումիի շրջան)

Անվան այլ կիրառումների համար տե՛ս՝ ՆեչաևկաՆեչաևկա (ուկրաիներեն՝ Нечаївка), գյուղ Ուկրաինայի Սումիի մարզի Սումիի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օկտյաբրսկի շրջան (այլ կիրառումներ)

Օկտյաբրսկի շրջան, կարող է վերաբերել՝

Օկտյաբրսկի շրջան - մունիցիպալ շրջան Ռուսաստանի Օրենբուրգի մարզում
Օկտյաբրսկի շրջան - մունիցիպալ շրջան Ռուսաստանի Վոլգոգրադի մարզում
Օկտյաբրսկի շրջան - Ռուսաստանի Դաշնության Ռոստովի մարզի 43 շրջաններից մեկը
Օկտյաբրսկի շրջան - մունիցիպալ շրջան Ռուսաստանի Պրիմորիեի երկրամասում
Օկտյաբրսկի շրջան - մունիցիպալ շրջան Ռուսաստանի Պերմի երկրամասում
Օկտյաբրսկի շրջան - մունիցիպալ շրջան Ռուսաստանի Չելյաբինսկի մարզում
Օկտյաբրսկի շրջան - մունիցիպալ շրջան Ռուսաստանի Հրեական ինքնավար մարզում
Օկտյաբրսկի շրջան - մունիցիպալ շրջան Ռուսաստանի Կուրսկի մարզում
Օկտյաբրսկի շրջան - մունիցիպալ շրջան Ռուսաստանի Կոստրոմայի մարզում
Օկտյաբրսկի շրջան - մունիցիպալ շրջան Ռուսաստանի Կալմիկիա հանրապետությունում
Օկտյաբրսկի շրջան - մունիցիպալ շրջան Ռուսաստանի Ամուրի մարզում
Օկտյաբրսկի շրջան - մունիցիպալ շրջան Ռուսաստանի Խանտի-Մանսիական ինքնավար օկրուգում
Քեն (այլ կիրառումներ)

Քեն անունը կարող է վերաբերել՝

Քեն - հարավկորեացի երգիչ
Քեն - մարզի անվանումը Ճապոնիայում
Գյունեյ Բաշի (այլ կիրառումներ)

Գյունեյ Բաշի, կարող է վերաբերել՝

Գյունեյ Բաշի - լեռ Անտիպոնտական լեռնահամակարգում
Գյունեյ Բաշի - լեռ Արսիան լեռնահամակարգում
Ալ-Համիդիայի շրջան

Ալ-Համիդայի շրջան (արաբ․՝ ناحية الحميدية‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Տարտուսի գավառի 7 շրջաններից մեկը։
Վարչական կենտրոնն է Ալ-Համիդա քաղաքը։ 2004 թվականի մարդահամարի տվյալներով շրջանը ունի 20 309 բնակչություն։


== Ծանոթագրություններ ==
Մեքենա-տրակտորային կայան

Մեքենա-տրակտորային կայան, ՄՏԿ (ռուս.՝ машинно-тракторная станция, МТС), ԽՍՀՄ-ում պետական գյուղատնտեսական ձեռնարկություն, որոնք նախատեսված էին կոլտնտեսություններին, խորհտնտեսություններին և գյուղատնտեսական կոոպերատիվներին տեխնիկական և կազմակերպչական օգնություն ցույց տալու համար։ ՄՏԿ-ում կենտրոնացված էին գյուղատնտեսական արտադրության հիմնական մեքենաները (տրակտորներ, կոմբայններ և այլն) և կոլտնտեսություններին սպասարկում էին պայմանագրային հիմունքներով։ 
Առաջին մեքենատրակտորային կայանը կազմավորվել է 1928 թվականին, Օդեսայի մարզում (Խորհրդային Հայաստանում՝ 1929 թվականին, Հոկտեմբերյանի շրջանում)։ 1958 թվականին դրանք վերակազմավորվեցին նորոգման տեխնիկական կայանների (ՆՏԿ), իսկ տեխնիկական բոլոր միջոցները (շուրջ 32 միլիարդ ԽՍՀՄ ռուբլի արժեքով) վաճառվեցին կոլտնտեսություններին։ Նույն թվականին ՄՏԿ-ները վերածվեցին «Գյուղտեխնիկա»-ի (1978 թվականից՝ Գյուղատնտեսության արտադրատեխնիկական ապահովման պետական կոմիտե) շրջանային միավորումների։ 
ՄՏԿ-ների կազմակերպման փորձը օգտագործվել են նաև սոցիալիստական ճամբարի որոշ երկրներում։
Սուխոյ (կոնստրուկտորական բյուրո)

«Սուխոյ» կոնստրուկտորական բյուրո (ռուս.՝ Конструкторское бюро «Сухой») Ռուսաստանի ավիացիոն տեխնիկայի մշակման առաջատար ձեռնարկություններից մեկը։ Մտնում է «Սուխոյ ընկերություն» ավիացիոն հոլդինգի կազմի մեջ։ Գլխավոր տնօրենը Միխայիլ Պողոսյանն է։


== Ծանոթագրություններ ==


== Արտաքին հղումներ ==
«Սուխոյ» կոնստրուկտորային բյուրոյի պաշտոնական կայքը
Սուխոյի ԿԲ-ի ինքնաթիռների ամբիղջական ցանկ
Ալեքսանդրովկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ԱլեքսանդրովկաԱլեքսանդրովկա (ուկրաիներեն՝ Олександрівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ալեքսանդրովկա գյուղում բնակվում էր 142 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիխորնա

Կիխորնա (իսպ.՝ Quijorna), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա դել Գվադարամա շրջանում։ Բնակչությունը՝ 2850 մարդ (ըստ 2010 թվականի)։ Տարածքը՝ 25 կմ²։ Քաղաքը պրոբինցիայի վարչական շրջանից հեռու է 39 կմ։


== Արտաքին հղումներ ==
Պաշտոնական էջ
Ճիխու

Ճիխու (վրաց.՝ ჭიხუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 26 մետր բարձրության վրա։ Շրջկենտրոն Խոբիից հեռու է 1,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 299 մարդ։


== Ծանոթագրություններ ==
Շահրիար (Որդուարի շրջան)

Անվան այլ կիրառումների համար տե՛ս՝ Շահրիար (այլ կիրառումներ)Շահրիար (ադրբ.՝ Şəhriyar), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Տես նաև ==
Որդուարի շրջան


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Համաշ

Համաշ, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից հյուսիս֊արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ուորեն Բիթի

Ուորեն Բիթի (անգլ.՝ Warren Beatty, մարտի 30, 1937(1937-03-30)[…], Ռիչմոնդ, ԱՄՆ), ամերիկացի դերասան, ռեժիսոր, սցենարիստ և պրոդյուսեր, դերասանուհի Շիռլի Մակլեյնի եղբայրը։
Առավել նշանավոր ֆիլմերից են՝ «Բոննի և Քլայդ», «Մակկեյբ և միսսիս Միլլերը», «Երկինքները կսպասեն», «Իշտար», «Կարմիրները», «Դիկ Թրեյսի» և այլն։
7 անգամ ներկայացվել է Օսկարի, ստացել է 2-ը. «Կարմիրները»՝ Օսկար լավագույն ռեժիսորի համար և 2000 թվականին Իրվինգ Թալբերգի անվան Օսկար, 10 անգամ ներկայացվել է Ոսկե Գլոբուսի, ստացել 3-ը։ Նաև BAFTA, Դավիթ դի Դոնատելլո, Վնետիկի կինոփառատոնի մրցանակների դափնեկիր է։


== Ծանոթագրություններ ==
Ալեն Գինզբերգ

Իրվին Ալլեն Գինզբերգ (անգլ.՝ Irwin Allen Ginsberg, հունիսի 3, 1926(1926-06-03)[…], Նյուարկ, Նյու Ջերսի, ԱՄՆ - ապրիլի 5, 1997(1997-04-05)[…], East Village, Նյու Յորք շրջան, ԱՄՆ), ամերիկացի բանաստեղծ, Բիթ-սերնդի հիմնադիրներից և ականավոր ներկայացուցիչներից մեկը։


== Կենսագրություն ==
Իրվին Ալլեն Գինզբերգը ծնվել է 1926 թվականի հունիսի 3-ին ԱՄՆ-ի Նյու Ջերսի նահանգի Նյուարկ քաղաքում։ Նրա հայրը բանաստեղծ Լուիս Գինզբերգն էր, ով ծագում էր Լվովի հրեաներից, իսկ մայրը՝ Նաոմի Լևին, ուսուցչուհի էր և ԱՄՆ-ի Կոմունիստական կուսակցության ակտիվ անդամներից մեկն էր։


== Հայերեն հրապարակումները ==
Բանաստեղծություններ։ «Գարուն», 1981, թիվ 8, էջ 70։
Բանաստեղծություններ։ «Գարուն», 1994, թիվ 7, էջ 28։
Պոեզիան, բռնությունն ու վախվորած գառնուկները։ «Գարուն», 1997, թիվ 3, էջ 63։
Ոռնոցը։ «Գարուն», 1999, թիվ 7, էջ 61։


== Ստեղծագործություններ ==
Howl and Other Poems (1956) ISBN 978-0-87286-017-9
Kaddish and Other Poems (1961) ISBN 978-0-87286-019-3
Empty Mirror: Early Poems (1961) ISBN 978-0-87091-030-2
Reality Sandwiches (1963) ISBN 978-0-87286-021-6
The Yage Letters (1963) – with William S. Burroughs
Planet News (1968) ISBN 978-0-87286-020-9
First Blues: Rags, Ballads & Harmonium Songs 1971 - 1974 (1975), ISBN 0-916190-05-6
The Gates of Wrath: Rhymed Poems 1948–1951 (1972) ISBN 978-0-912516-01-1
The Fall of America: Poems of These States (1973) ISBN 978-0-87286-063-6
Iron Horse (1972)
Sad Dust Glories: poems during work summer in woods (1975)
Mind Breaths (1978) ISBN 978-0-87286-092-6
Plutonian Ode: Poems 1977–1980 (1981) ISBN 978-0-87286-125-1
Collected Poems 1947–1980 (1984) ISBN 978-0-06-015341-0. Republished with later material added as Collected Poems 1947-1997, New York, Harper Collins, 2006
White Shroud Poems: 1980–1985 (1986) ISBN 978-0-06-091429-5
Cosmopolitan Greetings Poems: 1986–1993 (1994)
Howl Annotated (1995)
Illuminated Poems (1996)
Selected Poems: 1947–1995 (1996)
Death and Fame: Poems 1993–1997 (1999)
Deliberate Prose 1952–1995 (2000)
Howl & Other Poems 50th Anniversary Edition (2006) ISBN 978-0-06-113745-7
The Book of Martyrdom and Artifice: First Journals and Poems 1937-1952 (Da Capo Press, 2006)
The Selected Letters of Allen Ginsberg and Gary Snyder (Counterpoint, 2009)
I Greet You At The Beginning of a Great Career: The Selected Correspondence of Lawrence Ferlinghetti and Allen Ginsberg, 1955-1997 (City Lights, 2015)


== Ծանոթագրություններ ==
Աբդուլիգեղ

Աբդուլիգեղ, գետակ Կուրի ավազանում։ Հոսում է Ադրբեջանի Ղազախի շրջանով։


== Ծանոթագրություններ ==
Պարպուրովցի

Պարպուրովցի (ուկրաիներեն՝ Парпурівці), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1600 թվականին։
2001 թվականի տվյալներով Պարպուրովցի գյուղում բնակվում էր 487 մարդ։ Բնակավայրը զբաղեցնում է 0,58 կմ² տարածք։ Բնակչության խտությունը կազմում էր 839,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առաջին համաշխարհային պատերազմի հերոսների հուշարձան (Կալինինգրադ)

Անվան այլ կիրառումների համար տե՛ս՝ Առաջին համաշխարհային պատերազմի հերոսների հուշարձան (այլ կիրառումներ)Առաջին համաշխարհային պատերազմի հերոսների հուշարձան  (ռուս.՝ Памятник героям Первой мировой войны), հուշարձան Ռուսաստանի Կալինինգրադ քաղաքում։ Տեղադրվել է Առաջին համաշխարհային պատերազմի սկսվելուց հարյուր տարի անց և նվիրված է այդ պատերազմում զոհված ռուս զինվորների ու սպաների հիշատակին։
Հուշարձանը գտնվում է Աստղագիտական բաստիոնի (Астрономический бастион) մոտ՝ Գվարդիական պողոտայի ու Գորնայա փողոցի հատման վայրում։


== Պատմություն ==
Հուշարձանի տեղադրման նախաձեռնությունը պատկանում է Ռուսաստանի ռազմա-պատմական միությանը։ Հուշարձանի լավագույն տարբերակի համար հայտարարված մրցույթում հաղթել է Ռուսաստանի Դաշնության ժողովրդական նկարիչ Սալավատ Շչերբակովը։ Հուշարձանն ստեղծվել է բացառապես ժողովրդի նվիրաբերումների հաշվին, որի հավաքումը նույնպես կազմակերպել է Ռուսաստանի ռազմա-պատմական միությունը։
Հուշարձանը տեղադրվել է Կալինինգրադ քաղաքի Աստղագիտական բաստիոնի մոտ գտնվող հրապարակում. քաղաքը նախկինում եղել է Արևելյան Պրուսիայի վարչական կենտրոնը և այդ վայրում հարյուր տարի առաջ՝ Առաջին համաշխարհային պատերազմի սկզբում, ռուսական բանակը մարտեր է մղել գերմանացիների դեմ։ Հուշարձանն առաջինն էր նմանատիպ հուշարձանների շարքում, որոնք Ռուսաստանի պատմա-ռազմական միության կողմից կանգնեցվել են երկրի տարբեր քաղաքներում 2014 թվականին՝ ի նշանավորումն Առաջին համաշխարհային պատերազմի սկսվելու հարյուրամյա տարելիցի։
Հուշարձանի հանդիսավոր բացումը տեղի է ունեցել 2014 թվականի մայիսի 30-ին։ Բացման արարողությանը մասնակցել են Ռուսաստանի Դաշնության մշակույթի նախարար, Ռուսաստանի ռազմա-պատմական միության նախագահ Վլադիմիր Մեդինսկին, Կալինինգրադի մարզի նահանգապետ Նիկոլայ Ցուկանովը, Կալինինգրադի հասարակական կազմակերպությունների ներկայացուցիչներ։
Հուշարձանը ներկայացնում է չորս բրոնզե արձաններ, որոնք խորհրդանշում են տարբեր դասակարգերի ներկայացուցիչներին, ովքեր մասնակցել են Առաջին համաշխարհային պատերազմին։ Նրանք են ազնվական սպան, տարատոհմիկ ուսանողը, պրապորշչիկն ու գյուղացի զինվորը։ Ըստ հուշարձանի հեղինակների խոսքերի՝ այն խորհրդանշում է բոլոր դասակարգերի համախմբումը պատերազմի սկզբում։


== Ծանոթագրություններ ==